Source: https://domov.sme.sk/c/5874819/volodymyr-yegorov-a-jeho-traja-komplici-zostavaju-vo-vazbe.html
Timestamp: 2017-02-20 20:50:17+00:00

Document:
Volodymyr Yegorov a jeho traja komplici zostávajú vo väzbe - domov.sme.sk
Zobraziť všetky sekcie Volodymyr Yegorov a jeho traja komplici zostávajú vo väzbe
Senát Okresného súdu Bratislava I odročil proces s ukrajinsko-slovenskou skupinou bossa Volodymyra Yegorova v kauze ďalších dvoch vrážd na neurčito. 2. máj 2011 o 11:40 TASR
Písmo:A-|A+00BRATISLAVA. Súd vypočul jednu svedkyňu, ktorú predviedla polícia. Keďže ďalší svedok nebol opätovne predvedený políciou na výsluch, lebo je nezastihnuteľný, súd rozhodol uznesením, že podľa Trestného poriadku ho polícia zadrží a vypočuje. Z tohto dôvodu odročil trojčlenný senát pojednávanie na neurčito. Na záver dnešného pojednávania všetci obhajcovia postupne podali žiadosti na prepustenie kvarteta obžalovaných z väzby na slobodu. Súd rozhodol, že žiadosti sú nedôvodné a ponechal obžalovaných naďalej vo väzbe. Všetci štyria obžalovaní - Volodymyr Yegorov, Vasyl P., Eduard V. a Jurij R. podali proti uzneseniu sťažnosti, o ktorých bude po doručení rozhodovať Krajský súd (KS) v Bratislave. TASR o tom informoval hovorca KS Pavol Adamčiak. V tomto prípade dvoch vrážd sa naposledy pojednávalo dva dni, a to koncom marca. Podľa obžaloby mal Volodymyr Yegorov nariadiť svojim komplicom, aby zavraždili Sergeja Chaplického a Petra Gala. Vasyl P. a Jurij R. údajne zastrelili Chaplického 6. novembra 1999 v blízkosti reštaurácie Aušpic v Bratislave. Po slovnej roztržke ho vraj strelili do temena.
Obžalovaní ho potom mali previezť do bytu na Dudvážskej ulici, kde mŕtvolu na podlahe zabalenú v plachte a deke našla majiteľka bytu. Vasyl P. a Eduard V. podľa druhého bodu obžaloby v novembri 2001 priviezli Gala do záhradkárskej oblasti v Bratislave, kde ho vraj zavraždili staršou poľovníckou zbraňou. Jeho mŕtvolu dodnes nenašli. Prvé hlavné pojednávanie KS v Bratislave po zrušenom rozsudku, podľa ktorého mal údajný gang Volodymyra Yegorova stráviť vo väzení zvyšok života za ďalších päť vrážd, museli 4. apríla odročiť. Viacero advokátov svoju neprítomnosť vtedy ospravedlnilo a Yegorov tak zostal bez obhajcu. Najbližšie pojednávanie bude pred KS tiež tento mesiac. Súd dovtedy ustanoví Volodymyrovi Y. ďalšieho náhradného obhajcu. Bratislavský KS rozsudkom z februára 2009 odsúdil Volodymyra Yegorova, Eduarda V., Vasyla P. a Jurija R. na doživotie za iných ďalších päť vrážd. Ich štyri obete údajne patrili medzi členov gangu.
Najvyšší súd SR tento rozsudok v lete 2010 zrušil a vrátil prípad na prvostupňový súd. Jedným z dôvodov zrušenia rozsudku má byť nutnosť prehratia kompletných zvukových záznamov z cely Eduarda V. Polícia ho s nastrčeným agentom nahrávala niekoľko mesiacov. Nechajte si posielať ranný prehľad najdôležitejších správ e-mailom

References: Súd 
 súd 
 Súd 
 súd 
 Súd 
 súd